ରାଇରଙ୍ଗପୁର ୦୨|୦୧ଃ ରାଇରଙ୍ଗପୁର ଦାଣ୍ଡବଶ ଗାଁରେ ନୂତନ ଟ୍ରାନ୍ସଫର୍ମର ଦାବିରେ ରାସ୍ତାରୋକ । ଗ୍ରାମବାସୀମାନେ ୨୨୦ ନମ୍ବର ଜାତୀୟ ରାଜପଥ ଅବରୋଧ କରିଛନ୍ତି । ଫଳରେ ରାଇରଙ୍ଗପୁର-ଟାଟା ରାସ୍ତାରେ ଯାତାୟାତ ଠପ୍ ହୋଇଯାଇଛି । ୪-୫ ମାସ ତଳେ ଟ୍ରାନ୍ସଫର୍ମର ମରାମତି କରିବାକୁ କହି ଅନ୍ୟତ୍ର ସ୍ଥାନାନ୍ତର କରାଯାଇଥିଲା । ହେଲେ ଏହା ବଦଳରେ ଆଜି ପର୍ଯ୍ୟନ୍ତ ଗାଁରେ ଟ୍ରାନ୍ସଫର୍ମର ଲାଗିପାରିନି । ଫଳରେ ଗାଁ ଲୋକେ ଅନ୍ଧାରରେ ରହିବାକୁ ପଡୁଛି । ଏ ନେଇ ବାରମ୍ବାର ଅଭିଯୋଗ ପରେ ବି କୌଣସି ସୁଫଳ ମିଳୁନି । ଏହାର ପ୍ରତିବାଦରେ ଗ୍ରାମବାସୀମାନେ ଆନ୍ଦୋଳନ ରାସ୍ତା ଆପଣାଇଛନ୍ତି ।
